“Ek dink dié belangrikste ding wat jy kan doen, veral vir jong kunstenaars, is om regtig net jou eie kreatiewe stem te vind. Dit is ongelukkig nie iets wat jy oornag besef nie. Dit is ŉ pad wat jy moet stap, dis ŉ hele proses,” sy hy.
Die eerste helfte van die boek gaan oor die kunsloopbaan as ŉ onderneming. Hy skryf ondermeer oor kritiek, motivering, die algemene struikelblokke vir ŉ kunstenaar, kreatiwiteit en selfs verhoudings. In die tweede helfte van sy boek bring hy elemente van lewensafrigting in, dit is immers waarmee hy hom meestal besig hou.